Μπεν Άφλεκ

Ο Μπέντζαμιν Γκέζα Άφλεκ-Μπολντ (, (γενν. 15 Αυγούστου 1972) είναι Αμερικανός ηθοποιός, σκηνοθέτης, παραγωγός και σεναριογράφος.

Το 1998 κέρδισε μαζί με τον Ματ Ντέιμον (με τον οποίο ίδρυσε 2 χρόνια αργότερα την εταιρία παραγωγής LivePlanet) το Όσκαρ πρωτότυπου σεναρίου και τη Χρυσή σφαίρα για το καλύτερο σενάριο για την ταινία Ο ξεχωριστός Γουίλ Χάντινγκ (Good Will Hunting). 

Μερικές από τις ταινίες στις οποίες πρωταγωνίστησε: Αρμαγεδδών (Armageddon), Ερωτευμένος Σαίξπηρ (Shakespeare in Love), Περλ Χάρμπορ (Pearl Harbor), The Town (την οποία και σκηνοθέτησε) Άσος στο μανίκι (Smokin' Aces) και Το Κορίτσι που Εξαφανίστηκε (Gone Girl). Το 2007 σκηνοθέτησε την ταινία Gone Baby Gone στην οποία πρωταγωνίστησε ο αδερφός του Κέισι Άφλεκ και το 2012 την ταινία ''Επιχείρηση: Argo.

 Προσωπική ζωή 
Τον Οκτώβριο του 1997 ξεκίνησε τη σχέση του με την ηθοποιό Γκουίνεθ Πάλτροου. Ως ζευγάρι έπαιξαν στην ταινία «Shakespeare in Love» (1998). Χώρισαν τον Ιανουάριο του 1999 αλλά επανασυνδέθηκαν όταν πρωταγωνίστησαν μαζί στην ταινία «Bounce», μέχρι να χωρίσουν οριστικά τον Οκτώβριο του 2000.

Τον Ιούλιο του 2002 ξεκίνησε τη σχέση του με την τραγουδίστρια και ηθοποιό Τζένιφερ Λόπεζ ενώ μόλις τέσσερις μήνες αργότερα, τον Νοέμβριο του 2002, αρραβωνιάστηκαν. Αν και σχεδίαζαν το γάμο τους, τελικά χώρισαν τον Σεπτέμβριο του 2003.

Στις 29 Ιουνίου 2005 παντρεύτηκε την ηθοποιό Τζένιφερ Γκάρνερ, ύστερα από δέκα μήνες σχέσης. Απέκτησαν μαζί τρία παιδιά: τη Βάιολετ Αν (γενν. 2005), τη Σεραφίνα Ρόουζ Ελίζαμπεθ (γενν. 2009) και τον Σάμουελ (γενν. 2012). Το ζευγάρι ανακοίνωσε τον χωρισμό του τον Ιούνιο του 2015 ενώ το διαζύγιο εκδόθηκε τον Οκτώβριο του 2018.

Από το 2020 μέχρι το 2021 ήταν σε σχέση με την ηθοποιό Άνα ντε Άρμας. Τον Απρίλιο του 2021 επανασυνδέθηκε με τη Τζένιφερ Λόπεζ και ένα χρόνο αργότερα, τον Απρίλιο του 2022 αρραβωνιάστηκαν ξανά (ύστερα από είκοσι χρόνια). Στις 16 Ιουλίου 2022 παντρεύτηκαν στο Λας Βέγκας. Τελικά χώρισαν ξανά τον Απρίλιο του 2024.

 Παραπομπές 

 Εξωτερικοί σύνδεσμοι 


Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Βραβευμένοι με BAFTA
Κατηγορία:Νικητές Κυπέλλου Βόλπι Καλύτερου Ηθοποιού
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Βραβευμένοι με Όσκαρ Καλύτερου Πρωτότυπου Σεναρίου
Κατηγορία:Παραγωγοί που κέρδισαν Όσκαρ Καλύτερης Ταινίας
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης